A NETFLIX SOROZATA
ISZTAMBUL, 1461
8 ÉVVEL KONSTANTINÁPOLY BEVÉTELE UTÁN
Miért?
Mehmed.
Mara szultána!
Mit csinálsz itt ilyen későn?
Téged kereslek.
Mikor aludtál utoljára?
Két, három napja?
Nem tudom.
Mi emészt?
Láttam Drakulát.
Itt? A palotában?
Nem.
Álmaimban.
A borzalmas álmaimban.
Ez őrültség.
Miért csinálod ezt?
Elpusztítottad a családomat.
Nem! Testvéremként védtelek.
Hazugság!
Nem tettél mást,
csak elvettél tőlem.
Elég volt!
Elvakít a gyűlölet, Vlad.
Távozz békével,
és megkíméllek.
Havasalföld lesz a sírod.
Magányosan fogsz meghalni.
A szúfi szerint
az álmaimban
a jövő jelenik meg.
Imádkozom, hogy ez nem egy ómen.
Nyolc évvel Konstantinápoly legendába illő elfoglalása után
II. Mehmedet már nem a „fiúszultán” becenévvel illetik.
Mehmed ekkor már a legerősebb uralkodó Keleten,
és a legrettegettebb Nyugaton.
Európának jó oka volt félni tőle.
Beteljesítette Mohamed próféciáját.
Bevette a várost, melyet mindenki bevehetetlennek tartott,
és legyőzte a Római Birodalmat.
A figyelme egyre az igazi Róma felé fordult.
OSZMÁN-TÖRTÉNELMI DOCENS GREENWICH EGYETEM
Az udvarába látogató olaszok közül többen arról számolnak be…
MŰVÉSZETTÖRTÉNÉSZ
hogy olyan messze akar terjeszkedni Nyugat felé,
mint annak idején Nagy Sándor kelet felé.
Azaz Itália mindig is célkeresztben volt.
Konstantinápoly elfoglalása után Mehmed felvette a Kayser-i Rum,
azaz „Róma császára” címet,
Nem hagyott kétséget a szándékai felől.
A nyugati terjeszkedésre felkészülendő
Mehmed hatalmas kémhálózatot épít ki az európai udvarokban.
Szultánom, Rómában az a hír járja,
hogy a pápa éppen keresztes hadjáratot hirdet ellened.
Úgy nevez, hogy az apokalipszis vörös sárkánya.
Firenzei kígyó! Azonnal kérj bocsánatot!
Ez csak gyerekes gúnyolódás egy öregtől buta kalapban.
A szándékaik világosak.
Ha megtámadod Európát,
az egész keresztény világ ellened fordul.
Mint Konstantinápolynál?
És ki vezeti majd ellenem ezt a hatalmas keresztény sereget?
Hunyadi halála óta egy nagy harcos sem került ki közülük.
Van egy uralkodó, akinek a pápa manapság ad a szavára.
Azzal dicsekszik, hogy tudja,
hogyan kell harcolni és győzni az oszmánok ellen.
Kell, hogy legyen neve ennek az uralkodónak.
Drakula gróf.
Én tanítottam Vladot harcolni, még amikor kisfiú volt.
Rettenthetetlen,
de arra, hogy kirobbantson közöttünk egy háborút, már nem alkalmas.
Biztos vagy abban, amit mondasz?
Nagyvezír, ezek csak pletykák.
Egyelőre.
Viszont Vlad herceg nemrég meglátogatta a királyt Budán.
A hercegnek körültekintőbben kellene barátokat választania.
Az oszmán udvarban Mehmeddel együtt nevelkedett Drakula gróf
a mai Románia területén lévő Havasalföld vajdája, avagy uralkodója,
mely az oszmánok vazallusa és szövetségese,
és amely hírhedten szeret oldalt váltani
az oszmánok és a magyarok között.
Lényegében a törökökön és a magyarokon múlik,
hogy ki a vezető.
Vlad, avagy Drakula gróf érdekes karakter volt,
mert két szuperhatalom közé szorult.
Ott volt a Balkánon áttörő Oszmán Birodalom,
illetve a magyarok,
a katolikus Európa bajnokai,
akik Drakulával akarták felfogni az oszmánok előretörését.
Vlad nagyon nehezen kezelhető, ám nagyon fontos volt nekik.
Egy igazi mumus.
Kellemetlen alak.
Őt ráereszthetted az ellenségre,
hisz messze földön hírhedt volt a kemény hadviselési stílusáról,
és korának egyik rettegett alakja volt.
Harcolt az oszmánok, a magyarok és a moldávok ellen.
Mindenkivel maga körül.
A román nép őt tekinti
a valaha élt egyik legnagyobb vajdának.
A világ többi része csak Drakulaként, a vérszomjas vámpírként ismeri…
HADTÖRTÉNÉSZ
egy 19. századi ír fickó miatt, akinek volt némi szabadideje,
és írt egy könyvet,
mert a jelek szerint szeretett karóba húzatni embereket.
Az igazi Drakula gróf, más néven Vlad Tepes, a „Karóbahúzó”,
1456-ban úgy foglalja el Havasalföld trónját,
hogy párbajban megöli elődjét,
és lefejezi egy másik riválisát, miután megásatja vele a saját sírját.
Vlad még középkori mércével is igen vérszomjas és kegyetlen volt.
Egy nagyon harcias közegben nőtt fel.
Igencsak bizonytalan körülmények között szocializálódott,
így a személyisége nagyon sötét irányba alakult.
A havasalföldi uralkodó osztállyal,
a bojárokkal vívott hatalmi harcok közepette…
TARGOVISTE, HAVASALFÖLD FŐVÁROSA
Drakula húsvéti díszvacsorát tart,
hogy nézeteltéréseit politikai riválisaival végleg rendezze.
Nagyra becsült honfitársaim,
a feleségem, Anastasia, és én, örvendünk, hogy veletek ünnepelhetjük a húsvétot.
Ahogy Krisztus is feléledt,
úgy éledt fel a Drăculeşti-ház
jószerencséje is,
ami egy virágzó és független Havasalföldet hozott magával.
Új nap virradt ránk.
Elnyertük a magyarok tiszteletét,
és többé nem fizetünk szultáni adót.
Herceg! bölcsnek kell lennünk.
Kereskedelmünk jó része a törökökkel folyik,
és a szultáni sereg védelmét élvezzük.
Ma ünneplünk.
Lesz még időnk politizálni.
Majd.
A férjemre, Vlad hercegre.
Éljen soká Vlad herceg!
Istenre,
a sorsra,
drága feleségemre
és természetesen rátok…
áskálódó, alattomos disznókra!
Ti vagytok hazánk igazi ellenségei.
Azt hittétek, elfelejtem az apám és a bátyám sorsát?
Hogy az ellenséggel összeesküdve híztatok és gazdagodtatok?
Dimitrie, ügyelj rá, hogy a vendégeink megtanulják a leckét!
Igenis!
Az összes bojárt és a feleségeiket kivitték,
és karóba húzták.
Sajnos kicsit túl sokat is tudunk a karóba húzás mikéntjeiről.
Nem kellemes élmény.
Valaki segítsen! Odaadom a gyűrűmet. Kérlek!
Ez egy borzalmas kivégzési mód.
Fognak egy karót, vagy valami hegyeset, és felnyomják az áldozat végbelébe.
Ne!
Majd egy kalapáccsal
addig tolják fel, amíg ki nem jön a vállánál.
PROFESSOR EMERITUS, KLASSZIKA-FILOLÓGIA MASSACHUSETTS EGYETEM
A jobb hóhérok pedig el tudták kerülni a létfontosságú szerveket is.
Majd rögzítették, és hagyták az embert meghalni.
Ennek a mestere Karóbahúzó Vlad volt.
Azt azért hozzá kell tenni,
hogy a húsvéti mészárlásnál volt összeesküvésre mutató bizonyíték,
hogy el akarták őt távolítani.
Látta a sok rivalizálást és cselszövést,
hogy a jogos uralkodót megöljék, és a helyébe valaki mást ültessenek.
Vlad apját a bojárok ölték meg.
Ezután a bátyját, Mirceát, megkínozták, és élve eltemették.
Én nem hiszem, hogy őrült volt.
Csak politizált.
Vlad ekkor kezdte el elnyerni a „Karóbahúzó Vlad” hírnevet.
Ez is egy olyan név, ami nem árul zsákbamacskát.
Ez az uralkodói identitása része volt,
illetve egy technika a hatalma megőrzésére.
Ha az látszik rajta, hogy mérete ellenére ő a környék legkeményebb fiúja,
hiába vannak nagyobb fiúk a szomszédban, nem fognak belekötni.
Szolgáljon ez figyelmeztetőül minden ellenségünknek!
Senkinek nem hajolok meg.
A targovistei utat szegélyező, rothadó holttestek
és a gyarapodó szóbeszédek Vlad árulásáról
egy kihívó és igen személyes üzenet II. Mehmednek.
Drakula hűsége az emberhez, akivel együtt nőtt fel, halványodik.
ISZTAMBUL HATÁRÁBAN
A Mehmed és Vlad között fortyogó ellenségeskedést
Drakula öccse, Radu teszi még szövevényesebbé.
Szintén az oszmán udvarban nevelkedett,
ám ő a szultán bizalmasai között maradt.
A firenzei kémem aggasztó híreket hozott.
Sok mindent mesélt.
A bátyád nyíltan dicsekszik a pápának, hogy tudja, hogy győzhet le engem.
A magyarokkal keresztes hadjáratra is készül.
Mint az apád.
Vlad nem az apám.
Nem, ő veszélyesebb.
Egyszerűbb lenne az élet, ha Vlad helyett te lennél Havasalföld ura.
Ő kiszámíthatatlan.
- Te pedig, drága Radu… - Kiszámítható vagyok.
Vlad mindig is hencegő volt.
Ezek csak szavak.
Meglehet.
Írt neked?
Egy ideje nem.
Európában egyeseknek a türelmem vele szemben
gyengeségnek tűnhet, és felbátorodhatnak.
Ezt nem hagyhatom.
Vlad elfelejtette a helyét.
Nem fogom hagyni, hogy útját állja a nyugati terveimnek.
Vlad esküt fogadott neked, Mehmed.
Csak a figyelmet hajhássza.
Most megtalálta.
Az egyetlen ok, ami miatt ma azon a trónon ülhet, az az én védelmem.
Miattam vezetheti szabadon az országát, ahogyan óhajtja.
Mégsem jön el Isztambulba, hogy a tiszteletét és adóját lerója?
- Büszke… - És a magyar ellenségeinkkel parádézik.
Már küldtem futárt,
hogy jöjjön el Isztambulba,
és bizonyítsa, hogy továbbra is barátom és szövetségesem.
Elvárom, hogy azonnal jöjjön.
És ha nem jön?
Az nem tanácsos.
Nem lehetett könnyű Vlad öccsének.
Ki akarna beszorulni II. Mehmed és Vlad Tepes közé?
Szóval egy nem túl kellemes helyzetben találta magát.
Radu beceneve „Szép Radu” volt,
ám a politikát tekintve egyértelműen ravasz ember volt.
Kultúrember, aki kedvelte, ahogy az oszmánok az ügyeket intézték,
mégis megőrizte a havasalföldiségét.
Nehéz lehetett két ilyen nagy kaliberű ember közé szorulni.
Drága öcsém! Mivel nem válaszoltál az előző három levelemre,
ismét írok neked…
remélve, hogy ígéretedhez híven, mit évekkel ezelőtt tettél…
hazatérsz igazi otthonodba…
Havasalföldbe.
Vészesen közeleg az idő, mikor fegyvert kell ragadnunk azok ellen,
kiknek csizmája túl régóta tapossa nyakunk.
A család a legbecsesebb ajándék.
A hűség a minden.
Állj készen!
Mély szeretettel,
bátyád,
Vlad.
Drakula gróf árulásának magvait már húsz éve elhintették,
amikor tulajdon apját, II. Vladot, Mehmed apja, II. Murád szultán…
EDIRNE HATÁRÁBAN, 1442
magához hívatta a szóbeszéd miatt,
hogy a magyarokhoz csatlakozva fegyvert fogott az oszmánok ellen.
Murád szultán, elnézést, hogy megzavarlak vadászat közben.
Mikor megkaptam az idézésed, azonnal idesiettem.
Az évek alatt hű barátom és szövetségesem voltál.
Bár én is elmondhatnám ugyanezt rólad.
Vlad Dracul.
Egyesek szerint a magyarokkal szövetkeztem
az ellened induló hadjáratban,
de biztosítalak, hogy ez csak pletyka.
A magyarok kígyók. Nem lehet bennük megbízni.
Ha háborút indítok ellened,
vigasztaljon a tudat, hogy becsülettel foglak megölni.
Szemtől szembe.
Nem hátba szúrva.
Murád szultán, higgy nekem!
Mi a biztosíték arra,
hogy mikor hazatérsz,
behúzott farokkal,
nem csatlakozol a gyaurokhoz, és ragadsz ellenem fegyvert?
Soha nem múló hűségem bizonyítékaként
neked adom a legbecsesebbet, amim van,
a két fiamat, Vladot, és a legkisebbet, Radut.
Atyám, hogy tehetsz ilyet?
Hallgass, fiú!
Vlad herceg, Radu herceg!
Szultánként
gondviselőtök leszek nektek mint foglyaimnak.
Mától fogva a hűségetek örökké engem illet,
majd utánam a fiamat, Mehmedet.
Ha atyátok az esküjét megszegi,
kivégzünk titeket.
Köszönöm, szultán!
Itt királyi túszejtés történt.
Két fiúról beszélünk, akiket kiragadtak az otthonukból,
és elvágtak minden családi száltól és kapcsolattól,
és akiknek innentől attól kellett tartani, hogy megfojtják őket,
ha az apjuk bármi rosszat csinál.
Gyalogok lettek egy nagy játszmában.
Egy napon visszajövök értetek.
Ez egy borzalmas játék. Érti?
Tele traumatizáló eseménnyel, tele árulással,
és szerintem Vlad a fő példa arra,
hogy milyen nyomot tud hagyni egy ilyen élet az emberi elmén.
Két évtizeddel később Mehmed az apjához, II. Murádhoz hasonlóan,
a Drăculeşti-ház egy esetleges lázadásával szembesül.
TARGOVISTE, HAVASALFÖLD FŐVÁROSA
Követeket küld a havasalföldi fővárosba,
hogy Vlad megfizesse, amivel a szultánnak tartozik.
Vazallus államként Vlad hűséggel tartozott a törökök felé.
A seregével az oszmánok mellett kellett harcolnia,
akárhol is volt erre szükség,
és persze, ami a legfontosabb, évente hűbéradót kellett fizetnie.
Ezek voltak a béke zálogai.
Így nézett ki egy aranyérme
a 15. század végén.
Nagyon kicsi, de lényegében tiszta arany.
Vladnak minden évben 2000 ilyet kellett volna fizetnie.
Ám tudjuk, hogy ezt nem tette, hisz Mehmed követeket küldött hozzá,
hogy követeljenek ki 10 000 aranyat
fizetségül az öt éve elmaradt hűbéradóért.
Ebből tudjuk,
hogy lényegében miután Havasalföld uralkodója lett,
Vlad nem hódolt a török szultánnak.
Mehmed haragját azzal vívta ki, hogy erre nem volt hajlandó.
Üdvözöllek Targovistében!
Remélem, az utatok nem volt túl hosszú, pasák.
Köszönjük, Vlad herceg!
II. Mehmed, a hódító, két föld ura, két tenger ura,
Róma császára és a szultánok szultánja
üdvözletét küldi.
Kétlem, hogy a szultánok szultánja
csak török édességet küldetett veletek egészen idáig.
Vlad herceg, a szultán kéri…
Ne törjétek magatokat!
Mehmed azt akarja, hogy menjek el hozzá,
rójam le, amivel szerinte tartozom, és hajoljak meg.
Hűséged jeleként.
De a hűség kétirányú.
Nem igaz?
Szóbeszédek kaptak szárnyra a hűségedről.
Megkérdőjelezed a herceg hűségét?
Nyugalom!
A királyságom kincstárát kimerítette
a szultán határainak védelme a magyarok és mások ellen,
akik tartanak a terveitől.
Havasalföld pénzesládái kiürültek.
De megesküdtél, hogy adózol neki.
Ez világosan volt, mikor a szultán hagyta, hogy elfoglalt a trónt.
„Hagyta?”
„Hagyta. ”
A szultán a régi barátságotok jegyében nagyon elnéző volt.
Európában is vannak barátok.
Vezetőkkel, akik szerint ideje, hogy helyet kapjak az asztalnál.
Akik tisztelnek engem.
Tiszteletadásról beszélsz,
mégsem volt egyikőtökben sem annyi, hogy levegye a kalapját,
mikor az én udvaromba lépett.
Herceg, éveket töltöttél az udvarunkban,
tudod, hogy tilos nyilvánosan levennünk a kalapunkat.
De most az én udvaromban vagytok.
Úgy tűnik, holtpontra jutottunk,
de van egy megoldásom.
Mehmed kereshet új szövetségest,
nektek pedig soha többé nem kell levennetek a kalapot.
A mongol és török hagyomány tiltja a követ megölését.
A követek magát Mehmedet szimbolizálták.
Ha egy oszmán követtel rosszul bántál, magával Mehmeddel bántál rosszul.
Szóval Vlad ezzel olyan világos üzenetet küldött Mehmednek,
amilyet csak tudott.
Az üzenet egyértelmű: elég a békéből.
Elmozdult a háború felé.
Azt hiszi, ezt elnézem neki?
Évek óta elnézel neki mindent,
hogy nem fizeti a hűbéradót.
És most a magyarok és a pápa támogatásával
már nem fél tőled.
Testvérként kezeltem, mikor az apja elhagyta.
Mehmed, felejtsd el a fiút, aki egykor megjelent az ajtónkban!
Az a fiú már nem létezik.
Könnyít a terheden, ha lyukasra nézed azt a térképet?
Gülbahar Hatun Mehmed hitvese volt,
és fiának, II. Bayezid hercegnek az anyja.
Újabb hadjárat?
Küldetésre küldöm atyádat Havasalföldbe.
Hogy meglátogassa Vladot?
Hát igaz.
Vlad átállt a magyarokhoz.
Hamza bég visszahozza Vladot, hogy elnyerje méltó büntetését.
Nem küldhetnél valaki mást?
Atyádnál nem találkoztam nagyobb harcossal.
Vladot is jobban ismeri az udvaromban mindenkinél, még Radunál is.
Tudom, mi lett a követekkel.
Gülbahar, Hamza bég időben visszatér Bayezid születésnapjára.
Megígérem.
Az oszmánok úgy döntöttek, hogy a legjobb megoldás,
ha elfogják Vladot, és erővel visszaviszik Isztambulba,
hogy Mehmed előtt feleljen.
A terv kivitelezését a török udvar két kulcsfigurájára bízták.
Az első egy görög, eredeti nevén Thomas,
aki a barátságos figurát hozta.
Ő egy ártalmatlan bürokrata volt.
Őt küldték el Vlad udvarába,
hogy meggyőzze, megéri elmenni beszélni Mehmeddel,
és ezzel kicsalja őt
a fővárosból a havasalföldi vidékre.
Eközben a terv második részét Hamzára bízták,
aki Mehmed hű bajtársa volt
már Konstantinápoly meghódítása óta.
Szervusz, Hamza bég,
öreg barátom!
Micsoda váratlak meglepetés!
Egyes források szerint
határozottan le volt szögezve, hogy a cél Drakula gróf elfogása.
Bár az elfogása, jól lehet, élvezetes lett volna,
szerintem ekkorra a szultánnak
már élve vagy holtan is teljesen jó lett volna.
Hamza bég, herceg, régi barátok vagyunk.
Biztosan könnyedén meg tudjuk oldani ezt a félreértést a szultánnal.
- „Félreértést?” - Igen.
Nincs itt semmi félreértés.
Na, most már egy nyelvet beszélünk…
tanárom.
Az, hogy Mehmed 1461-ben egy találkozót javasolt…
KÖZÉPKORTÖRTÉNÉSZ
Gyurgyevónál Thomas Katabolinosszal,
az udvar egy írójával,
és Hamzával, a sólyomhordóval,
arra utal, hogy valójában sem az oszmán, sem a havasalföldi fél
nem törekedett már a békére, hanem inkább bele akart menni a játszmába.
Vladnak is volt saját kémhálózata,
így az eredetire reagálva ő is felállította a maga csapdáját,
amivel értékes foglyokat szerzett magának,
különösen Mehmed bajtársa, Hamza személyében.
Mit mondtál nekem fiúkoromban?
Ismerd az ellenséged úgy, mint önmagad!
Bolond vagy.
Mehmed el fog jönni érted.
Én pedig várni fogom.
De mi legyen
veled?
Áruló!
Tegyétek a többi közé!
Hozzátok ezt a kettőt!
A többit megölni!
Vlad ezzel lépéselőnybe került.
BULGÁRIA, 1462
Hamza bég és Thomas Katabolinosz elfogása után
Vlad 800 km széles portyát indított az oszmánok uralta Bulgáriában,
férfiak, nők és gyermekek ezreit lemészárolva.
„Hódító Mehmed szultán,
tudomásomra jutott, hogy meghallgatást kértél tőlem.
Sajnálatos módon el kell utasítanom.
A mai naptól fogva tekints rám ellenségként!
Gyáva vagy,
aki a serege és a falai mögé bújik, ahogyan előtted Kónsztantinosz.
Ha el akarod foglalni Európát, előbb engem kell legyőznöd.
És mindketten tudjuk:
ez a végedet jelenti. ”
Vlad szavai világosak voltak:
„Ezzel a politikai lépéssel kijelentem,
hogy kettőnk közt felégett minden híd,
és várlak a földemen. ”
Elküldte Hamza bég imagyöngyeit.
Vlad ezért az életével fizet.
- Tőrbe akar csalni. - Nem, egyenesen fenyeget.
Szultán, hadd vezessem én a seregedet Havasalföldre,
és csapjam le az öntelt bolond fejét!
Nekem kellene vezetnem a sereget, hogy helyreállítsam a családom becsületét.
Radu herceg, soha nem álltál még sereg élén,
és félő, hogy ha arra kerül sor,
a vér nem válik vízzé.
Hogy érted?
Hogy a családod előszeretettel árulja el a szultánt.
Elég!
Magam vezetem a seregemet.
Ez Vlad és az én ügyem.
Elmegyek Havasalföldbe,
és mielőtt megölöm, még látni fogja, ahogy elveszem, ami a legértékesebb neki:
a szeretett fővárosát, Targovistét.
Szultánom, épp most zajlik a korinthoszi hadjáratod.
Küldd inkább Mahmud pasát Havasalföldbe.
- Mahmud pasa! - Szultánom!
- Radu herceg! - Szultánom!
Mindketten velem jöttök.
És amikor levágom Vlad fejét, Radu, te kerülsz Havasalföld trónjára.
Mara szultána, szeretném, ha azonnal elindulnál Budára.
A magyarok tisztelnek téged. Tudnom kell, hányadán állnak.
Mindketten tudták, hogy háború lesz.
Szerintem ezen a ponton Mehmed szeme előtt két dolog volt.
Az egyik, hogy Havasalföld kemény dió lesz,
hisz a terep a védőnek kedvez,
és tudta, hogy Drakula gróf személyében méltó ellenfélre talált a csatatéren.
Ugyanakkor óriási szerepe volt annak az inzultusnak is,
ami ehhez az egész háborúhoz vezetett.
Mehmed hatalmas sereget toboroz. Közel akkorát, mint Konstantinápolynál.
ISZTAMBUL HATÁRÁBAN
Vlad elleni bosszúvágya már nem enged visszautat.
BUDA, HUNYADI MÁTYÁS MAGYAR KIRÁLY UDVARA
Eközben Drakula Magyarországon felkeresi az egyetlen európai sereget,
mely képes felvenni a versenyt a törökökkel.
- Ezek… - Igen, Mátyás király.
A Duna túlpartján megölt összes török és bolgár füle és orra.
Azokat kivéve, akik élve égtek el a házaikban.
Na, igen,
23 884.
Az oszmánok elleni hadjáratod sikerének híre
jól ismert Európában.
Noha nem ennyire részletekbe menően.
A pápa szerint
„Nagy szükség van egy ilyen tehetségre a közelgő keresztes háborúban.
Olyasvalakire, aki tudja, hogyan lehet Mehmeddel harcolni. ”
Bízhatsz benne, hogy megölöm a szultánt.
Viszont, Mátyás király,
Mehmed dühe nem ismer határokat.
Tavasszal gonosz szándékkal és teljes erővel fog érkezni.
Viszont
ha te
és a félelmetes sereged
csatlakoztok,
a nagy török halála biztos.
Mindent a maga idejében!
Az elkövetkező hetekben egy követ fogja hírül vinni a terveinket.
Vlad elég világos volt:
„Ezt és ezt tettük eddig az oszmánokkal.
Én vagyok az, akit keresel.
Egyébként pedig
itt van két kosárnyi fül, orr és fej, hogy gyönyörködhess bennük. ”
Hunyadi Mátyás maximálisan kihasználja Vlad Tepest.
A magyarok ugyanúgy bántak Vladdal, ahogyan a törökök,
miszerint ő csak egy nagyobb politikai játszma része.
Használták, amíg hasznos volt,
és mikor már nem látták hasznát, sorsára hagyták.
Vigyél magaddal, atyám!
Nemsokára velem tarthatsz.
De sokat gyakoroltam a janicsárokkal.
Éles a kardom.
A kardod, lehet, hogy éles, Bayezid, de még nem állsz készen.
Még stratégiát és taktikát kell tanulnod. Nagy Sándort és Caesart.
Bayezid, beszélnem kell az apáddal.
Atyám halott?
Úgy véljük, Vlad túszként tartja fogva.
Ez egy szörnyeteg!
Hogy hívhattad valaha is fivérednek?
Ígérem, hogy hazahozom Hamza béget.
Amikor megtalálod Vladot,
gondoskodj róla, hogy szenvedjen!
1462. április 26-án
Mehmed útnak indul Havasalföld felé,
ahol már el is dőlt egy oszmán túsz sorsa.
Ne aggódj, Katabolinosz pasa!
A szultánod hamarosan jön, és megment.
Drakula gróf pedig várja.
A feliratot fordította: Hornyák Levente